Massive Attack

Massive Attack on brittiläinen elektronisen musiikin kokoonpano Bristolista Englannista, joka yhdistetään yleisesti trip hop -nimiseen 1990-luvun musiikkigenreen. Yhtyeeltä on ilmestynyt viisi studioalbumia sekä lukuisia lyhyempiä julkaisuja. Musiikkityyliltään yhtye edustaa elektronista musiikkia, jossa yhdistellään jazzia, hip hopia, reggaeta sekä muita rytmi- ja populaarimusiikin lajeja. Peruskaksikon lisäksi musiikillinen kokoonpano vaihtelee jatkuvasti. Kolmikkona aloittaneen yhtyeen ensimmäinen Blue Lines -esikoisalbumi 1991 ja sen hittijulkaisu ”Unfinished Sympathy” toivat sille sen aseman brittiläisen popmusiikin uudistajana. Albumit Protection (1994), Mezzanine (1998) ja Heligoland (2010) ovat olleet sekä kriitikoiden että kaupallisessa suosiossa. ==Historia== Massive Attack sai muotonsa Bristolissa vuonna 1988 paikallisesta soundsystem- ja reggae-, hip hop- ja punkklubikulttuurista käsin. Ydinjäseninä olivat Robert Del Naja (laulu, koskettimet, samplet, tuottaminen), Grant Marshall (koskettimet, laulu, samplet, tuottaminen) ja Andrew Vowles (koskettimet, samplet). Yhtye kehitti soundinsa jazzista, hip hopista, rockista ja electronicasta. Massive Attackin pitkäsoitto Blue Lines ilmestyi vuonna 1991. Yhtye käytti väliaikaisesti nimeä Massive välttääkseen Persianlahden sodan aikaan käyttämästä sanayhdistelmää, joka mahdollisesti viittasi sotaan tai väkivaltaan. Yhtyeen jäsen Robert Del Naja ei ole salaillut haastatteluissa poliittisia kantojaan, erityisesti liittyen Yhdysvaltojen intoon taistella omaehtoisen demokratian puolesta, ja on usein harmitellut antaneensa periksi nimenmuutokselle. Esikoisalbumillaan yhtye nousi yhtäkkiä suureen suosioon klassikkoasemaan nousseen hitin ”Unfinished Sympathy” siivittämänä. Albumilla olivat mukana artistit Shara Nelson, varhainen jäsen Tricky ja Horace Andy, joista viimeisin on esiintynyt kaikilla yhtyeen albumeilla. Vuonna 1994 ilmestyi Massive Attackin toinen levy Protection. Albumin tunnetuimmat kappaleet ovat ”Karmacoma” ja nimikkokappale ”Protection” Tracy Thornin (Everything but the Girl) esittämänä. Massive Attackin kolmas albumi Mezzanine julkaistiin 1998. Albumilla yhtye irrottautui aiemmasta jazzahtavasta tyylistään ja meni astetta synkempään, intensiivisempään ja kokeellisempaan ilmaisuun. Tunnetuin kappale lienee silti herkkä ”Teardrop”, joka on tullut tunnetuksi yhdysvaltalaisen televisiosarjan House tunnuskappaleena. Albumin jälkeisen kiertueen jälkeen Andrew Vowles erosi yhtyeestä sisäisten erimielisyyksien vuoksi. Neljäs albumi 100th Window ilmestyi Yhdistyneessä kuningaskunnassa 10. helmikuuta 2003, ja meni listoilla suoraan kärkikymmenikköön. Albumia jäsenistä tekemässä oli ainoastaan Robert Del Naja, joten sitä pidetäänkin pitkälti hänen sooloprojektinaan. Vierailevana artistina albumilla oli muun muassa irlantilainen Sinéad O’Connor. Vuonna 2004 yhtye julkaisi soundtrackin Luc Bessonin kirjoittamaan ja tuottamaan elokuvaan Danny the Dog. Vuoden 2006 keväällä yhtye julkaisi singlen ”Live With Me”, jolla vieraili yhdysvaltalainen bluesvokalisti Terry Callier. Tämän jälkeen ilmestyi yhtyeen ensimmäinen kokoelma Collected, joka kattoi koko yhtyeen siihen mennessä tunnetuimmat hitit. Viides albumi Heligoland julkaistiin 8. helmikuuta 2010. Albumilla vierailevat muun muassa Tom Waits, Mike Patton (Faith No More, Mr. Bungle, Fantômas, Tomahawk), rap- artisti Mos Def ja Damon Albarn (Blur, Gorillaz, The Good, the Bad & the Queen). Keväällä 2016 ilmestyi kehuttu EP Ritual Spirit. Vierailevina artisteina kappaleissa ovat muun muassa Young Fathers, Roots Manuva, Azekel ja Tricky. Massive Attack on esiintynyt Suomessa Ruisrockissa 1999, Provinssirockissa 2003 ja syksyllä 2009, Pori Jazzissa 2010, sekä Flow Festivalilla elokuussa 2016. ==Jäsenet== * Robert Del Naja – laulu, tuottaja, koskettimet, samplet * Grant Marshall – laulu, tuottaja, koskettimet, samplet ===Entiset jäsenet=== * Andrew Vowles – koskettimet, tuottaja, samplet (1988–1999) ==Massive Attackin vierailevat vokalistit== * Shara Nelson (Blue Lines) * Tricky (Blue Lines ja Protection) * Horace Andy (esiintynyt kaikilla albumeilla) * Tracey Thorn (Protection ja Batman Soundtrackin kappaleessa ”Hunter Gets Captured By The Game”) * Nicolette (Protection) * Madonna (kappaleessa ”I Want You”) * Elizabeth Fraser (Mezzanine) * Sarah Jay (Mezzanine) * David Bowie (Moulin Rogue Soundtrackin kappaleessa ”Nature Boy”) * Mos Def (kappaleessa ”I Against I”) * Sinéad O’Connor (100th Window) * Terry Callier (Collectedille tehdyssä kappaleessa ”Live With Me”) * Dot Allison (100th Window -kiertue, ja kappaleessa ”Aftersun”) ==Julkaisut== ===Studioalbumit=== * * * * * ===Muut albumit=== * * * * * * Ritual Spirit (2016, EP) ===Singlet=== * * * * * * * * * * * * * * * * * ==Triviaa== *Kappale ”Teardrop” esiintyi suositun House-televisiosarjan tunnusmusiikkina osalla sen jakelualueita. ”Splitting the Atom” oli tunnuskappale lyhytikäisessä HBO:n televisiosarjassa Luck, ja ”Paradise Circus” BBC:n sarjassa Luther. ==Aiheesta muualla== * Massive Attackin kotisivu * Yhtye Discogs-sivustolla * Massive Attack: Massive aggressive - haastattelu vuodelta 1998 *